Madona piirkond (2009–2021)
Madona piirkond (läti keeles Madonas novads) oli 1. järgu haldusüksus Lätis Vidzemes. Läti Rahvastikuregistri andmetel oli 1. jaanuaril 2012 Madona piirkonna elanikest lätlasi 86,14%, venelasi 9,29%, valgevenelasi 1,26% ja teistest rahvustest inimesi 3,31%. Piirkond moodustati 2009. aastal Madona rajooni 14 vallast ja Madona linnast. 2021. aastal moodustati senisest Madona piirkonnast ning Cesvaine, Ērgļi ja Lubāna piirkonnast uus Madona piirkond.